มันนี่ทูเดย์
ตัวแทนดีเด่น
24 มิ.ย. 2559

ตัวแทนดีเด่น
นายอภิรักษ์ ไทพัฒนกุล กรรมการและประธานเจ้าหน้าที่บริหาร บริษัท ไทยประกันชีวิต เปิดเผยว่า บริษัทยังคงรุกตลาดผ่านช่องทางตัวแทนซึ่งเป็นช่องทางหลัก โดยให้ความสำคัญกับการพัฒนาตัวแทนสู่การเป็นเพื่อนคู่คิดในการวางแผนชีวิต หรือ Life Partner ด้วยการเติมเต็มความรู้ผ่านการอบรมหลักสูตรต่างๆ รวมถึงการปลูกฝังคุณธรรม จริยธรรม จรรยาบรรณ
ทั้งนี้ บริษัทผลักดันให้ตัวแทนได้รับรางวัลต่างๆ ทั้งในระดับประเทศและระดับสากล เพื่อสร้างความมั่นใจและความไว้วางใจให้กับผู้เอาประกันมากยิ่งขึ้น ซึ่งปีนี้ตัวแทนบริษัทได้รับรางวัล ตัวแทนคุณภาพดีเด่นแห่งชาติ 592 คน
นางนุสรา (อัสสกุล) บัญญัติปิยพจน์ กรรมการผู้จัดการ บริษัท ไทยสมุทรประกันชีวิต กล่าวว่า ปีนี้บริษัทมีตัวแทนได้รับรางวัลมากเป็นอันดับ 2 ของธุรกิจประกันชีวิต โดยมีผู้ได้รับรางวัลจำนวนทั้งสิ้น 695 คน โดยมี 29 คนที่รับโล่ตัวแทนคุณภาพดีเด่นกิตติคุณพร้อมเกียรติบัตรจากจำนวน 67 คน มากเป็นอันดับ 1 ของทั้งธุรกิจ
กรุงไทยจัดคอนเสิร์ต
ธนาคารกรุงไทย จัดคอนเสิร์ต KTB Precious Plus presents Songs of the memory ให้กับลูกค้า KTB Precious Plus รวมศิลปินระดับแนวหน้า ร่วมถ่ายทอดบทเพลงประทับใจ วันอาทิตย์ที่ 26 มิ.ย.นี้  ที่อิมแพ็ค เมืองทองธานี